Tianeptin a stopkašeľ
Dobrý deň, užívam tianeptin sandoz 2x1 tbl, môžem súčasne užívať sirup stopkašeľ dr. Weiss keď obsahuje byliny? Tento konkrétne mám doma. Alebo aký sirup by ste odporučili? Mám zatiaľ skôr suchý kašeľ, ale už sa mi to začína uvoľňovať. Ďakujem
Dobrý deň.
Ďakujeme za Vašu otázku.
Pri súčasnom užívaní lieku Tianeptín a sirupu Stopkašeľ sa nepredpokladá vzájomné ovplyvnenie účinku. Na liečbu suchého kašľa je možné taktiež podať prípravky s obsahom butamirátu (Tussical, Tussin, SInecod). V prípade podpory vykašliavania je možné siahnuť po prípravkoch s obsahom ambroxolu (Ambrobene, Ambroxol, Musocolvan).
Prajem pekný zvyšok dňa.
S pozdravom
Mgr. Barbora Bičanovská